10,873,624 members (72,135 online)
Editable Nested GridView (All-in-One) Veera V Satya N Kanithi, 16 Aug 2007
4.85 (109 votes)
4.85/5 - 109 votes5 removedμ 4.64, σa 1.30 [?]
Last Visit: 31-Dec-99 18:00 Last Update: 17-Sep-14 22:24Refresh1 17 gedachtes over “Recept: superleuke paas-DIY, paaseieren met een briefje”
Pingback: 7x Indoor paastips – Gedachtenspinsels Aanslag op Gordhan dalk gou aanslag op Ramaphosa | Maroela Media
Die druk wat tans op pres. Cyril Ramaphosa geplaas word om Pravin Gordhan af te dank as minister van openbare ondernemings, staan in die teken van ’n moontlike aanslag op Ramaphosa se eie leiersposisie teen die middel van die jaar.
Dit is ’n prominente spul rolspelers binne die ANC-dampkring wat Gordhan se kop eis – dikwels in eiebelang. Cosatu is spesifiek luidrugtig, maar polities gesproke is Gordhan se gevaarlikste opponente die adjunkpresident, David Mabuza, en die minister van minerale hulpbronne en energie, Gwede Mantashe, wat ook die nasionale voorsitter van die ANC is en waarskynlik die grootste steun van enige leier geniet by gewone ANC-lede op takvlak.
Ook die minister in die presidensie, Jackson Mthembu, meen na verneem word dat Gordhan die trekpas moet kry, of uit sy eie moet bedank, soos Jabu Mabuza pas gedoen het uit die Eskom-voorsitterskap, ten einde verantwoordelikheid vir sy mislukking te aanvaar.
Bronne naby aan Gordhan het aan Maroela Media laat blyk dit is hoogs onwaarskynlik dat Gordhan uit eie beweging sal bedank, hoewel hy dit beslis sal doen indien Ramaphosa hom sou versoek om te bedank – iets wat nie tans waarskynlik lyk nie.
As hoofrede vir hul oproep om sy ontslag voer Gordhan se teenstanders aan dat die staatsondernemings onder sy politieke beheer skrikwekkend swak vaar. Hiervan is Eskom en die SAL tans die bekendste voorbeelde.
Pres. Cyril Ramaphosa. (Foto: Siya Duda)
Hoewel dit onteenseglik waar is, is dit ’n ope vraag of enigiets daarvan Gordhan se skuld is, en of enigeen beter as hy sal vaar in daardie nagmerrie-portefeulje. ’n Verdere vraag sal wees of dit raadsaam sal wees om nou ’n nuwe minister wat van nuuts af sal moet leer oor die werking van die portefeulje en dus ’n paar weke lank in effek lamgelê sal wees, op die departement van openbare ondernemings los te laat.
Bronne naby aan die gebeure het aan Maroela Media gesê hoewel Gordhan baie hardwerkend en bekwaam is, het hy vyande in die kabinet gemaak met sy afwysende toon, ’n persepsie dat hy nie graag voorstelle van kabinetskollegas oorweeg nie en beterweterig is. Sy manier om reguit na Ramaphosa te gaan met probleme tot uitsluiting en gevolglike oningeligtheid van ander ministers het hom ook vyande besorg en is strydig met die kabinetprotokol wat nodig is vir ordelike landsbestuur.
Van al Gordhan se kollegas is dit adjunkpresident Mabuza wat die ergste deur Gordhan uitgeskuif is. Dié was self aan die hoof van ’n belangrike komitee ter verbetering van Eskom, maar is herhaaldelik nie deur Gordhan ingelig oor sommige kwessies nie, wat sy vermoë om sy taak te vervul, beduiwel het. Só sê die adjunkpresident se mense. Sommiges naby aan Gordhan beweer egter adj.pres. Mabuza wou ’n binnebaan na die potensieel lonende wêreld van tenders vir staatsondernemings skep – iets wat die adjunkpresident se kamp driftig ontken.
Wat Cosatu betref was daar reeds tevore kritiek op Gordhan omdat hy gesien word as iemand wat nie afdankings by staatsbeheerde ondernemings spesifiek uitsluit nie.
Vir Ramaphosa skep die situasie ’n probleem. Gordhan is een van sy sterkste ondersteuners en bekwaamste ministers – hy is miskien saam met Mantashe en die minister van finansies, Tito Mboweni, die kern van Ramaphosa se kombuiskabinet.
Terselfdertyd is twee van die voorste klaers oor Gordhan – te wete Mantashe en Mthembu – se steun onontbeerlik as Ramaphosa meerderheidsteun in die ANC wil behou. Adjunkpresident Mabuza se volgehoue steun is Ramaphosa se sterkste kaart teen ’n moontlike mosie van wantroue later vanjaar.
Dit is die begin van ’n moeilike jaar vir Ramaphosa; een waarin hy enige onverkwiklikheid oor Gordhan so gou doenlik uit die pad sal wil kry.
Want die nasionale algemene raad van die ANC wag in die middel van die jaar, met ’n moontlike mosie van wantroue in Ramaphosa en Ramaphosa sal wil hê sleutellede van sy span, soos adj.pres. Mabuza, Gordhan, Mantashe en Mthembu moet almal eensgesind saamwerk om die aanslag van die Zuma/Magashule/staatskaperskamp af te weer.
Meisie ook vas ná Centurion-aanval
Ja gordhan jy en jou ANC party weet mos als daar is baie privaat instansies wat krag aan julle wou voor sien het maar jy en jou broer het dit gestop afriforum het vir jou n lys van ingeneurs gegee wat julle wou gehelp het jy het dit van die hand gewys jy en jou siek ANC party het die land op sy knie en ons dom belasting betalers finansier julle klomp narre
Die bende wat die land “regeer” is elke dag meer ongerus. Hulle het hul “taak” volbring om die massas van onderdrukking en drakoniese diskriminasie te bevry. Na 25 jaar se euforie en waansinnigheidwaansin het die realiteit ingeskop. Wat nou? Dit wat op die skinkbord “verwerf” het, is tot niet. ‘n Funksionele land/onderneming is agv gulsigheid/wanbesteding/onbevoegdheid tot niet. Die rooi ligte flikker reeds van dag een af vir die mense. Die gepeupel in die land gaan teen die regime in opstand kom. Die bendelede is reeds lankal met mekaar onrustig. Die binnelandse groep en die “uitgewekenes” is ook steeds nie met… Lees meer »
Hulle werk met ‘n plan en die ander te dom om dit raak te sien. Julle beter julle oë begin oopmaak.
David Mabuza is deel van die Ace Magashula groepering.Ons sak al dieper in ń moeras van ń mislukte staat in.Aangesien alle finansiële bronne insluitende eiendom en pensioen gou geplunder sal word is daar nie werklik hoop vir minderheidsgroepe soos die Afrikaners nie.Die jonges wat kan, moet emigrasie ernstig oorweeg.Die Here het jou immers ń verstand gegee om te gebruik.Vir ons wat oorbly is die enigste alternatief om saam te staan en om ons nie- party politieke bewegings te ondersteun soos Afriforum wat wel tyd koop en die buiteland bewus maak van die onreg wat nou die land aftakel.Alles wat werk… Lees meer »
Nie meer lank nie dan sal daar totale chaos wees. Dit maak nie saak wie van hulle in beheer is nie, self verryking, dan die famile se verryking en vriende sin is al wat op die agenda vir hulle is. Om dit te doen moet die bevolking ongeletterd gehou word. Dis waar die haat vir die wittes vandaan kom. Wittes wys hulle op hul foute. Wittes het n magtige ekonomie in die land bedryf. Almal moet ophou om kritiek as rassisme te sien. Ongelukkig beweeg Gordan te na aan wit beleid. Ramaphosa word net aangevat oor hy te stadig gaan… Lees meer »